Diari Oficial de la Generalitat Valenciana


Sumari del DOGV 5336, del 31-08-2006 (2006/9599)

RESOLUCIÓ de 13 de juliol de 2006, per la qual es declara àrea de rehabilitació d'escassos recursos el grup d'habitatges San Mauro d'Alcoi (Alacant).
-----------------------------------------------------------------------------------------------------------------------------------------------------

### Dades del document

Número de DOGV
:   5336

Data del DOGV
:   31-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/9599


Data del document
:   13-07-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Alcoi
    * construcció urbana
    * habitatge social

RESOLUCIÓ de 13 de juliol de 2006, per la qual es declara àrea de rehabilitació d'escassos recursos el grup d'habitatges san mauro d'Alcoi (Alacant). [2006/9599]  
Per Resolució d'aquesta Direcció General, en data 12 de maig de 2003, es declara el grup d'habitatges San Mauro d'Alcoi format per 300 habitatges de tipus social i 20 locals com a grup d'escassos recursos, i es designa com a ens gestor l'Institut Valencià de l'Habitatge, SA (IVHSA).  
Els 300 habitatges estan ubicats en la zona nord de la població, en la perifèria del municipi al costat de l'accés de la ciutat des de la carretera nacional N-340. El grup està format per quatre blocs lineals paral·lels inclosos en dues illes de cases constituïdes pels carrers Ausiàs March, Teodor Llorente, Jordi de Sant Jordi, Sabadell i Arquebisbe Doménech. Cada bloc té 5 altures i està format per 8 escales o portals, amb dos habitatges per planta (inclosa la planta baixa). En els números pars del carrer Teodor Llorente i en dos portals del carrer Ausiàs March se substituïxen els habitatges de la planta baixa per locals comercials.   
Les obres que s'estan realitzant tenen com a objecte l'adequació estructural i funcional de la totalitat dels edificis que constituïxen el grup, així com les obres d'habitabilitat dels habitatges directament derivades, i que estan pendents de finalitzar.   
De conformitat amb l'informe tècnic adjunt i l'article 18, punt 1, del Decret 81/2006, de 9 de juny, del Consell establix la possibilitat de declarar com a àrees de rehabilitació, els edificis, grups o conjunts d'habitatges de disseny unitari, destinats a residència habitual i permanent d'usuaris amb escassos recursos econòmics, sobre els quals siga necessari realitzar i programar intervencions amb l'objecte de promoure la rehabilitació integral per trobar-se en procés de degradació per trobar-se afectats per qualsevol tipus de patologia, a fi de garantir el compliment dels requisits bàsics de seguretat i funcionalitat així com els derivats d'aquestes que afecten l'habitabilitat i on es faça necessària la intervenció subsidiària de l'administració, resolc:  
Declarar com a Àrea de Rehabilitació d'Escassos Recursos el grup San Mauro d'Alcoi format per 300 habitatges de tipus social i 20 locals, segons preveu l'article 18 del Decret 81/2006, de 9 de juny del Consell atesos els requisits i limitacions que s'hi establixen.  
La present resolució s'adequarà als requisits per a l'obtenció de la qualificació provisional, si és el cas, i definitiva de l'actuació, i la quantia de l'ajuda a càrrec dels fons de la Generalitat, serà determinada en la seua liquidació final, de conformitat amb el Decret 81/2006, de 9 de juny, del Consell de la Generalitat.  
València, 13 de juliol de 2006.. El director general d'habitatge i projectes urbans: Bernabé Bueno Miralles.